Egyrészt nincs ilyen (gémeskútkeresési) követelmény az adatbázissal szemben. Van viszont olyan, hogy ami benne van, az igaz legyen, és a struktúrája feleljen meg a lefektetett szabályoknak. Ahogy azt is hiába keresné benne bárki, hogy hol mélyebb 6 méternél a Balaton. 

Másrészt akinek ilyen igénye van, hogy valami új tulajdonságot akar felvenni az adatbázisba, azzal szemben az az elvárás, hogy tegyen javaslatot, fogadtassa el a közösséggel, kodifikálja a wikiben (nem a magyar nyelvű felében!) ahelyett, hogy belerondít mások munkájába, és random értékeket írogat a(z elég pontosan) meghatározott célú adatbázismezőkbe.

Ez pont olyan, mint amikor építési engedély nélkül felhúz valaki egy hatemeletes társasházat a Balatonföldvári strandon, aztán kifogásolja, hogy jönnek bontani, mondván: igazán kár lenne érte.